Sony Umum Tarikh Tayangan “Searching 2”
Sony Pictures telah mengumumkan tarikh tayangan sekuel Searching 2 yang bertajuk Missing iaitu pada 24 Februari 2023.  Storm Reid dan Nia Long akan membintangi filem MIssing, disamping barisan pelakon lain yang terdiri daripada Joaquim de Almeida, Ken Leung, Amy Landecker, Daniel Henney, Megan Suri dan Tim Griffin. Will Merrick dan Nick Johnson, yang terlibat dalam projek filem pertama, akan mengarahkan filem terbaru ini untuk Stage 6 Films.  Missing akan “menceritakan kisah yang berbeza dari filem asal”, dengan Merrick dan Johnson turut menghasilkan skrip berdasarkan cerita oleh Sev Ohanian dan Aneesh Chaganty.  Menurut Deadline, plot Missing masih belum didedahkan, tetapi ia akan menampilkan watak-watak baru dan berkembang dari format thriller filem terdahulu dimana plot akan diceritakan berdasarkan skrin peranti setiap karakter.  Filem pertama dibintangi John Cho yang memainkan watak seorang bapa yang menggodam komputer anak perempuannya yang hilang dalam cubaan terdesak untuk menjejakinya. 